**Tirgus izpēte**

**VSIA “Paula Stradiņa klīniskā universitātes slimnīca” (turpmāk – Slimnīca) pacientu ēdināšanas pakalpojuma nodrošinājumam (turpmāk – arī Pakalpojums).**

Pašlaik VSIA “Paula Stradiņa klīniskā universitātes slimnīca” pacientu ēdināšanu nodrošina ārpakalpojums (visu procesu).

VSIA “Paula Stradiņa klīniskā universitātes slimnīca” plāno, ka 2023.gada otrajā pusgadā tiks uzsākti darbi jauna virtuves bloka izbūvei, t.sk. esošajās virtuves telpās, jo slimnīcas virtuves telpas ir ar neatbilstošu platību un 2006.gada aprīkojumu. Attiecīgi - remontdarbu veikšanas periodā (2023.II pusgads -2024.II pusgads) nebūs iespēju ēdienu gatavot Slimnīcas teritorijā un ir nepieciešams apzināt iespējas (ņemot vērā plānotos remontdarbus Slimnīcas virtuvē) ēdināšanas pakalpojuma nodrošināšanai.

Šobrīd veicam tirgus izpēti ēdināšanas pakalpojumam (plānotais termiņš – 24 mēneši). Līguma darbības sākotnējā posmā (provizoriski pirmos 12 mēnešus) Slimnīcā būs pieejamas virtuves bloka telpas bez virtuves iekārtām un inventāra, bet ar iespēju uzstādīt Izpildītāja iekārtas un nepieciešamības gadījumā gatavot ēdienu uz vietas, ja Izpildītāja ieskatā tas ir nepieciešams.

Atkarībā no Izpildītāja risinājuma, slimnīca nepieciešamības gadījumā pirmos 12 mēnešus tehniski varētu nodrošināt tvaika padevi iekārtām (katliem, trauku mazgāšanas mašīnai). Izpildītājam jārēķinās ar tvaika sagatavošanas izdevumiem, aprēķins tiktu sagatavots, tad, kad ir zināms, kādām Izpildītāja iekārtām tvaiks nepieciešams.

Uzsākot plānotos virtuves bloka atjaunošanas darbus (provizoriski pēc 12 mēnešiem) Slimnīcas telpu resurss būs ierobežots, līdz ar to ēdiena gatavošana jāparedz ārpus Slimnīcas telpām uz visu virtuves bloka atjaunošanas laiku, tātad uz visu atlikušo līguma izpildes termiņu.

 Ēdiena kvalitātes un temperatūras nodrošināšanai Pasūtītāja ieskatā ēdiena porcionēšana būtu jāorganizē slimnīcas telpās, lai pēc iespējas saīsinātu porcionēta ēdiena loģistikas ceļu. Līdz ar to Pasūtītājs rēķinās, ka telpu resurss ēdiena porcionēšanai būs jānodrošina slimnīcas telpās visu līguma izpildes periodu.

Pašlaik ēdināšana Slimnīcā tiek nodrošināta termopaplātēs (ēdiena porcionēšana Slimnīcas virtuves telpās). Piegāde uz nodaļām tiek nodrošināta paplāšu ratos (statīvos). Organizējot jauno iepirkumu, Pasūtītājs norādīs, ka ēdienam jābūt porcionētam temperatūru uzturošos un pacientam lietošanai ērtos termotraukos, paredzot, ka Izpildītājs iesniedz savu risinājumu.

**Jautājumi, uz kuriem VSIA “Paula Stradiņa klīniskā universitātes slimnīca” tirgus izpētes laikā vēlas saņemt atbildes:**

1. Kā pretendents vērtē plānoto līguma darbības termiņu – 24 mēneši?
2. Cik m2 telpas būtu nepieciešamas ēdiena porcionēšanai?
3. Vai būs iespēja nodrošināt ēdiena piegādi uz slimnīcu atbilstošā temperatūrā un ievērojot konkrētus, Slimnīcas noteiktus piegādes laikus, īpaši ziemas apstākļos?
4. Vai būs iespēja nodrošināt tehniskajā specifikācijā noteiktās diētas formas (olbaltumvielu diēta, saudzējošā diēta, pusšķidrā un šķidrā diēta)?
5. Vai pakalpojuma sniedzēja rīcībā būtu termopaplātes ar traukiem, vai arī var piedāvāt kādu citu risinājumu? Kādu?
6. Vai Izpildītājam ir ēdiena piegādei nepieciešamās transporta vienības un vai šāds resurss ir pašam pakalpojuma sniedzējam? Vai pakalpojumu sniedzēja rīcībā ir pietiekams darbinieku resurss?
7. Kādas ir provizoriskās izmaksas viena pacienta ēdināšanai vidēji  dienā?

**Provizoriskais pacientu izvietojums pa Slimnīcas korpusiem**

|  |  |  |  |
| --- | --- | --- | --- |
| **Atrašanās vieta  (korpuss)** | **Gultu skaits 2022.gadā** | **Gultu skaits 2023.gadā** | **Gultu skaits 2024.gadā** |
| **9.k.** | 27 | 27 | 27 |
| **15.k.** | 151 | 163 | 50 |
| **15.k. moduļi** | 40 | 40 | 40 |
| **21.-25.** | 100 | 115 | 41 |
| **32.k.** | 235 | 255 | 170 |
| **A I korpuss** | 195 | 195 | 195 |
| **A II korpuss** |   |   | 463 |
| **Kopā** | **748** | **795** | **986** |
|  |  |  |  |
|  |  |  |  |
| **Dienu skaits** | 365 | 365 | 366 |
| **Gultu noslodzes koeficents** | 0,8 | 0,8 | 0,8 |
| **Ēdienreižu skaits** | 3 | 3 | 3 |
| **Papildus koefic.** | 1,0292 | 1,0292 | 1,0292 |
| **Prognozētais porciju skaits** | **717 657** | **717 657** | **892 297** |
| **Dienas stacionārs** | **3669** | **3669** | **3669** |
| **KOPĀ** | **721 326** | **721 326** | **895 966** |